*Slovo elektromobil môže znamenať aj akumulátorový vozík, pozri akumulátorový vozík.*
Think City 2008
Citroen AX Electric bez karosérie
Citroen TUB, v roku 1941-1942 sa približne 100 kusov upravilo na elektrický pohon 
**Elektromobil** (iné názvy pozri nižšie) je automobil poháňaný vlastným zdrojom elektrickej energie. 

Ako zdroj energie používa elektromobil obyčajne akumulátor, ktorý sa musí pred jazdou nabiť z vonkajšieho zdroja. Od kapacity akumulátora závisí dojazd elektromobilu.

V roku 2020 sa Nórsko stalo prvým štátom kde sa predalo viac elektromobilov ako áut na benzínový, naftový či hybridný pohon. Z celkového počtu 141 412 áut tvorili 54,3%.

Názvy thees kokotiny no read
----------------------------

Vyskytujú sa tieto názvy: **elektromobil**, **elektrický automobil**, **automobil na elektrický pohon**, **e-mobil**, **emobil**, **elektrické auto**, **elektroauto**, **elektrické vozidlo**, **elektrovozidlo**, **vozidlo na elektrický pohon**, **cestné elektrické vozidlo**.

Názvy obsahujúce slovo vozidlo (t.j. elektrické vozidlo, elektrovozidlo, vozidlo na elektrický pohon, cestné elektrické vozidlo) môžu označovať aj akékoľvek elektricky poháňané vozidlo.

Skratky sú EV alebo EM.

Výhody
------

Hlavná výhoda elektromobilov je ich účinnosť (ak neuvažujeme o účinnosti nabíjacieho externého zdroja energie). Prevod energie elektrickej na mechanickú je možné dosiahnuť s účinnosťou až 90 % (v prípade asynchrónneho motora) oproti 25–34% účinnosti spaľovacieho motora. Celková účinnosť pohonu samozrejme závisí aj od účinnosti výroby elektriny na pohon z primárneho zdroja a energetickej účinnosti použitých akumulátorov resp. palivových článkov (táto sa pohybuje okolo 50–80 % podľa použitej technológie – olovo, NiMH, Li-ion, Li-pol). No na rozdiel od bežného automobilu sa dá využiť proces brzdenia tzv. rekuperáciou.

Nezanedbateľnou výhodou je to, že elektromobily nevytvárajú svojou činnosťou výfukové plyny (opäť samozrejme bez zohľadnenia spôsobu výroby energie v primárnom zdroji). Technický prielom vo vývoji elektromobilov naštartoval rozvoj elektroniky a riadiacich systémov, rozvoj nových typov akumulátorov (napr. SCIB batérií), ale hlavne rýchlym nárastom cien energie, palív - hlavne ropy a teda aj benzínu. 

Výhoda je aj jednoduchšia konštrukcia automobilu - pohon môže byť umiestnený priamo v kolesách, riadiaca elektronika a akumulátorový set v podlahovej časti. Karosériu teda možno konštruovať variabilnejšie na rovnakej podvozku.

Nevýhody
--------

Hlavnou nevýhodou je akumulátor, ktorý je pri súčasnom stave techniky objemný, príliš ťažký, má malú životnosť a pridlhé doby nabíjania. Odbúranie používania fosílnych palív zasa zaťažuje systém výroby energie (elektrárne, elektrorozvodná sieť), ktorý by masové nasadenie elektromobilov nezvládol. Riešením je použitie alternatívnych palív spáliteľných v palivových článkoch priamo prevádzajúcich chemickú energiu na elektrickú. Tieto palivá sa však tiež neťažia, ale vyrábajú a na ich výrobu je opäť potrebné značné množstvo elektrickej energie. Na masovejšie nasadenie elektromobilov si ešte budeme musieť počkať, ale rastúce ceny ropy na svetových trhoch pravdepodobne čoskoro "zefektívnia" výrobu elektromobilov.

Dotácie na elektromobily
------------------------

11. novembra 2016 spustilo ministerstvo hospodárstva SR dotačný program, ktorého cieľom je rozvoj elektromobility na Slovensku. V rámci neho prispeje sumou 5 000 € na kúpu nového elektromobilu. Podmienkou je zakúpenie a registrácia vozidla na Slovensku, a to minimálne na 2 roky. To znamená, že dotácia sa nevzťahujúce napríklad na elektromobily od Tesla Motors. Vozidlá musia byť kategórie N1 alebo M1. Dotácia sa uplatňuje priamo u predajcu vozidla, ktorý rieši všetky administratívne povinnosti. Samotná dotácia sa vypláca na 3 fázy. Po registrácií, po 1. roku a po 2. roku. Celkový rozpočet dotačného programu je 5,2 milióna eur. O príspevok je možné požiadať do 30. júna 2018.

Z histórie
----------

Priemyselnú výrobu elektromobilov spustil vo Viedni, podľa konštrukčných plánov Ferdinanda Porscheho, v roku 1896 Jakob Lohner.

Referencie
----------

1. ↑   Nórsko sa stalo prvou krajinou sveta, kde sa predalo viac elektromobilov než áut na benzínový. *Denník N* (Bratislava: N Press), 2021-01-05. Dostupné online [cit. 2021-01-05]. ISSN 1339-844X.
2. ↑  STN EN 13447:2002 - Elektricky poháňané cestné vozidlá. Terminológia (Poznámka: Angl. ekvivalent je pure electric road vehicle)
3. ↑  elektromobil. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 2005. 698 s. ISBN 80-224-0847-6. Zväzok 4. (Eh – Gala), s. 62.
4. 1 2   *Anglicko-slovenský technický slovník. 1. diel A-J*. 3. vyd. Bratislava : Alfa, 1993. 728 s. ISBN 80-05-00845-7. S. 455-458.
5. ↑   S. 135
6. ↑  STN EN 62196-1: 2004 (toto znenie normy už nie je platné)
7. ↑   *Estónsko je šampiónom v elektromobilite* [online]. euractiv.sk, 2013-02-21, [cit. 2020-08-24]. Dostupné online.
8. ↑  PETRÍK, Radoslav. Toto je 10 najpredávanejších elektrických áut na svete. *Hospodárske noviny* (Bratislava: MAFRA Slovakia), 2019-08-05. Dostupné online [cit. 2020-08-24]. ISSN 1336-1996.
9. ↑   *Zachránia nás elektromobily?* [online]. Bratislava: Univerzita Komenského, [cit. 2020-08-24]. Dostupné online.
10. ↑  nariadenie Komisie (EÚ) č. 195/2013 zo 7. marca 2013, ktorým sa mení a dopĺňa smernica Európskeho parlamentu a Rady 2007/46/ES a nariadenie Komisie (ES) č. 692/2008, pokiaľ ide o inovatívne technológie na znižovanie emisií CO2 z ľahkých osobných a úžitkových vozidiel
11. ↑  HROMÁDKO, Jan. *Speciální spalovací motory a alternativní pohony*. [s.l.] : Grada Publishing a.s. 2012. 158 s. ISBN 978-80-247-4455-1. S. 59 a iné.
12. ↑  smernica Európskeho parlamentu a Rady 2009/28/ES z 23. apríla 2009 o podpore využívania energie z obnoviteľných zdrojov energie a o zmene a doplnení a následnom zrušení smerníc 2001/77/ES a 2003/30/ES
13. ↑  Annex J Článok 251 – 2015 Klasifikácia a definície Classification and Definitions  (Poznámky: Uvedené ako prevzatie z EN 13447, pričom ale oficiálny slovenský preklad EN 13447 uvádza tvar elektromobil, nie "cestné elektrické vozidlo")
14. ↑  BAKŠA, Juraj. *Štát vám prispeje na elektromobil sumou 5 000 €* [online].. Dostupné online.
15. ↑  
	* Jílek František, Kuba Josef, Jílková Jaroslava: *Světové vynálezy v datech.* Praha : Mladá fronta, 1980. 288 strán. Vydanie druhé. Bez ISBN. Strana 159.

Iné projekty
------------

Commons
* Spolupracuj na Commons Commons ponúka multimediálne súbory na tému **Elektromobil**